Pieter Marcato sing oor LEKKER TYE met nuwe enkelsnit - Plectrum
Junie 18, 2020 Junie 22, 2020 Plectrum
LEKKER TYE, die derde enkelsnit uit die pen van die talentvolle Pieter Marcato, is pas vrygestel.
"Dit is so lekker om saam met vriende en familie te kuier. Jy vergeet vir 'n oomblik van jou probleme en van alles negatief in jou lewe. Veral in 'n tyd soos nou, voel ek dit is iets waarna almal smag, lekker tye! Als sal oukei wees en weer een of ander tyd normaal wees," sê Pieter oor sy nuwe enkelsnit.
Pieter het in Pretoria grootgeword, waar hy steeds woon. Na skool het hy deur Damelin klankingenieurswese studeer en in hierdie tyd het sy pad met Ben van Zyl gekruis. Kort daarna het hulle besluit om saam die groep, Marcato, te begin.
"Musiek is in alle opsigte deel van my lewe en ek is in my element wanneer ek die passie aan ander mense kan oordra – in watter vorm dit ook al mag wees. Dit is een van die dinge wat mense bymekaar kan bring en dis vir my 'n eer om deel te wees daarvan," vertel hy oor sy loopbaan so vêr.
LEKKER TYE bring hoop en samesyn, en is vir seker 'n treffer wat vriende en familie binnekort op die dansvloer sal herenig.